CELEX: 62007CO0440
Language: ro
Date: 2010-06-09
Title: Ordonanța Curții (Marea Cameră) din 9 iunie 2010.#Comisia Europeană împotriva Schneider Electric SA.#Recurs - Anulare în parte a hotărârii atacate - Litigiu în stare de judecată - Răspunderea extracontractuală a Comunității - Evaluarea prejudiciului.#Cauza C-440/07 P.

Ordonanța Curții (Marea Cameră) din 9 iunie 2010 – Comisia/Schneider Electric
      (Cauza C‑440/07 P)
      „Recurs – Anulare în parte a hotărârii atacate – Litigiu în stare de judecată – Răspunderea extracontractuală a Comunității – Evaluarea prejudiciului”
      1.                     Răspundere extracontractuală – Prejudiciu – Evaluare – Criterii – Despăgubire acordată pentru diverse cheltuieli suportate
            de o întreprindere ca urmare a anulării unei decizii prin care o operațiune de concentrare este declarată incompatibilă cu
            piața comună și a unei decizii prin care se dispune separarea entităților fuzionate [art. 288 al doilea paragraf CE] (a se
            vedea punctele 41-50)
      2.                     Procedură – Cheltuieli de judecată – Norme aplicabile (a se vedea punctele 51-53)
      Obiectul 
      
         
               Recurs formulat împotriva Hotărârii Tribunalului de Primă Instanță (Camera a patra extinsă) din 11 iulie 2007, Schneider Electric/Comisia
                  (T‑351/03), prin care Tribunalul a obligat Comunitatea Europeană la plata, pe de o parte, a cheltuielilor efectuate de Schneider
                  Electric pentru a participa la reluarea procedurii de control al operațiunii de concentrare, intervenită după pronunțarea
                  Hotărârilor Tribunalului din 22 octombrie 2002, Schneider Electric/Comisia (T‑310/01 și T‑77/02), și, pe de altă parte, a
                  două treimi din prejudiciul suferit de Schneider Electric corespunzător valorii reducerii prețului de cesionare a societății
                  Legrand SA pe care Schneider Electric a trebuit să o consimtă în favoarea cesionarului în schimbul prelungirii termenului
                  realizării efective a vânzării societății Legrand până la 10 decembrie 2002 – Condiții de angajare a răspunderii extracontractuale
                  a Comunității – Noțiunile de culpă, de prejudiciu și de cauzalitate directă între comportamentul culpabil și prejudiciul suferit
                  – Încălcare „suficient de gravă” a dreptului comunitar care viciază o procedură de control al compatibilității unei operațiuni
                  de concentrare cu piața comună
               
            Dispozitivul 
      
         
                  1)
               
               
                  
               
               
                  	Stabilește la suma de 50 000 de euro cuantumul prejudiciului reparabil prevăzut la punctul 3 din dispozitivul Hotărârii Curții
                     de Justiție a Comunităților Europene din 16 iulie 2009, Comisia/Schneider Electric (C‑440/07 P, Rep., p. I‑6413).
                  
               
            
         
                  2)
               
               
                  
               
               
                  	Respinge cererea formulată de Schneider Electric SA privind cheltuielile de judecată.